《题金台集四首 其三》
元代·张起岩

爱君谈辩似悬河，更喜交情古意多。长使马周贫作客，令人千古愧常何。

作者简介：（1285—1353）济南人，字梦臣，号华峰。博学能文，尤工篆隶。初以察举为福山县学教谕，一度摄县事，听断明允。仁宗延祐二年进士第一，除同知登州事。改集贤修撰，历国子监丞、监察御史。丞相倒刺沙诬陷御史台臣，力争于泰定帝前，事乃得释。历侍御史、燕南廉访使，搏击豪强，不少容贷。顺帝时诏修辽、金、宋三史，入翰林为承旨，充总裁官。以熟于金代掌故及宋儒道学原委，于史稿多所改正。史成致仕。有《华峰漫稿》、《华峰类稿》、《金陵集》